Riżoluzzjoni tal-Parlament Ewropew tat-22 ta' Mejju 2007 dwar L-Ewropa Globali: l-aspetti esterni tal-kompetittività (2006/2292(INI))



Official Journal 102 E , 24/04/2008 P. 0128 - 0138



P6_TA(2007)0196 L-Ewropa Globali: l-aspetti esterni tal-kompetittività Riżoluzzjoni tal-Parlament Ewropew tat- 22 ta' Mejju 2007 dwar L-Ewropa Globali: l-aspetti esterni tal-kompetittività (2006/2292(INI)) Il-Parlament Ewropew, - wara li kkunsidra l-Komunikazzjoni mill-Kummissjoni lill-Kunsill, lill-Parlament Ewropew, lill-Kumitat Ekonomiku u Soċjali Ewropew u lill-Kumitat tar-Reġjuni bit-titolu "L-Ewropa Globali: li tikkompeti fiddinja. Kontribut lill-Istrateġija ta' l-UE għat-Tkabbir Ekonomiku u l-Impjiegi" (COM(2006)0567), - wara li kkunsidra l-Komunikazzjoni tal-Kummissjoni bit-titolu "L-Ewropa Globali: L-Istrumenti ta' l- Ewropa għad-difiża tal-kummerċ f'ekonomija globali li qed tinbidel. Green Paper għal konsultazzjoni pubblika" (COM(2006)0763), - wara li kkunsidra r-riżoluzzjoni tiegħu tat- 28 ta' Settembru 2006 dwar ir-relazzjonijiet ekonomiċi u kummerċjali ta' l-UE ma' l-Indja [1], - wara li kkunsidra r-riżoluzzjoni tiegħu tal- 25 ta' Ottubru 2006 dwar ir-rapport annwali mill-Kummissjoni lill-Parlament Ewropew dwar attività ta' "anti-dumping", ta' kontra s-sussidji u ta' salvagwardja minn pajjiżi terzi kontra l-Komunità (2004) [2], - wara li kkunsidra r-riżoluzzjoni tiegħu ta' l- 4 ta' April 2006 dwar l-evalwazzjoni tar-Rawnd ta' Doha wara l-Konferenza Ministerjali tad-WTO f'Hong Kong [3], - wara li kkunsidra r-riżoluzzjoni tiegħu tat- 12 ta' Ottubru 2006 dwar ir-relazzjonijiet ekonomiċi u kummerċjali bejn l-UE u l-Mercosur bil-għan li tiġi konkluża Ftehima ta' Assoċjazzjoni Interreġjonali, [4] - wara li kkunsidra r-riżoluzzjoni tiegħu ta' l- 1 ta' Ġunju 2006 dwar ir-relazzjonijiet ekonomiċi transatlantiċi bejn l-UE u l-Istati Uniti [5], - wara li kkunsidra r-riżoluzzjoni tiegħu tat- 13 ta' Ottubru 2005 dwar il-prospetti għal relazzjonijiet ta' kummerċ bejn l-UE u ċ-Ċina [6]. - wara li kkunsidra r-riżoluzzjoni tiegħu tas- 6 ta' Settembru 2005 dwar it-tessuti u l-ħwejjeġ wara l- 2005 [7], - wara li kkunsidra d-dokument ta' ħidma ta' l-istaff tal-Kummissjoni li jakkumpanja l-Komunikazzjoni mill-Kummissjoni bit-titolu "Riformi ekonomiċi u kompetittività: il-messaġġi ewlenin mir-Rapport dwar il-Kompetittività Ewropea 2006" (SEC(2006)1467), - wara li kkunsidra l-konklużjonijiet tal-Presidenza tal-Kunsill Ewropew ta' Brussell, li sar fit- 23 u l- 24 ta' Marzu 2006 [8], - wara li kkunsidra r-riżoluzzjoni tiegħu tal- 15 ta' Marzu 2006 dwar il-kontribut fil-Kunsill tar-Rebbiegħa ta' l-2006 b'relazzjoni ma' l-Istrateġija ta' Liżbona [9], - wara li kkunsidra l-Komunikazzjoni tal-Kummissjoni lill-Kunsill u lill-Parlament Ewropew bit-titolu "UEĊina: Msieħba aktar mill-qrib, tkabbir tar-responsabbiltajiet" u d-dokument ta' ħidma tal-Kummissjoni li jakkumpanjaha bit-titolu "Msieħba aktar mill-qrib, Responsabbiltajiet Dejjem Akbar: Dokument ta' politika dwar il-kummerċ u l-investiment bejn l-UE u ċ-Ċina: Kompetizzjoni u Sħubija" (COM(2006)0631 u 0632), - wara li kkunsidra d-Dikjarazzjoni adottata b'kunses fit- 2 ta' Diċembru 2006 fil-kuntest tas-sessjoni annwali tal-Konferenza Parlamentari dwar id-WTO, - wara li kkunsidra l-Artikolu 45 tar-Regoli ta' Proċedura tiegħu, - wara li kkunsidra r-rapport tal-Kumitat għall-Kummerċ Internazzjonali u l-opinjoni tal-Kumitat għall- Affarijiet Ekonomiċi u Monetarji (A6-0149/2007). A. billi l-politika tal-kummerċ tista' tikkontribwixxi b'mod deċiżiv għall-istimulazzjoni tat-tkabbir u l-ħolqien ta' impjiegi bi qbil ma' l-għanijiet ta' l-Aġenda ta' Liżbona l-imġedda, B. billi strateġija xierqa għandha tiġi adottata mill-UE sabiex jintlaħqu l-isfidi tal-globalizzazzjoni u biex tkun ikkonfrontata kompetizzjoni akbar min-naħa ta' l-ekonomiji maġġuri li qed jitfaċċaw, filwaqt li jkun ippriservat il-mudell Ewropew tal-koeżjoni ekonomika, reġjonali u soċjali, C. billi l-konsistenza bejn is-suq intern u l-aspetti esterni ta' l-Aġenda ta' Liżbona l-imġedda hija indispensabbli jekk dik l-inizjattiva trid tkun ta' suċċess, D. billi r-riformi strutturali domestiċi jilagħbu parti importanti fit-titjib kemm tal-kompetittività interna u kemm ta' dik esterna ta' l-intrapriżi ta' l-UE, E. billi s-suspensjoni ta' l-Aġenda ta' Żvilupp ta' Doha (DDA) fl- 24 ta' Lulju 2006, wara kważi ħames snin ta' negozjati, ħolqot sitwazzjoni ġdida li biha sar meħtieġ li l-UE taġġusta temporanjament il-prijoritajiet u l-istrumenti tal-politika tagħha tal-kummerċ, filwaqt li tibqa' żżomm il-multilateraliżmu bħala l-prijorità prinċipali tagħha tal-politika tal-kummerċ, F. billi l-politika tal-kummerċ hija mezz u mhux għan fiha nfisha, u għandha titfassal b'tali mod li tikkontribwixxi għall-ġid komuni tal-poplu fl-UE u barra minnha, G. billi l-UE, fil-biċċa l-kbira tas-setturi, diġà hija waħda mill-ekonomiji l-aktar miftuħa fid-dinja, H. billi l-karattru integrat tal-politika kummerċjali komuni huwa valur importanti għall-UE u jgħinha tilgħab parti prominenti fis-sistema internazzjonali tal-kummerċ, I. billi l-protezzjoniżmu jagħti kenn artifiċjali mill-kompetizzjoni internazzjonali lil setturi ineffiċjenti ta' lekonomija, ineħħi riżorsi minn setturi aktar produttivi, jgħolli l-prezzijiet u fl-aħħar iwassal għall-qgħad, J. billi l-opinjoni pubblika spiss tipprotesta kontra l-impatt ta' diżordni li għandu l-ftuħ tal-kummerċ fuq ċerti reġjuni u setturi ekonomiċi, filwaqt li l-effetti pożittivi tiegħu fuq l-innovazzjoni, il-kompetittività u l-impjieg huma wisq spiss injorati, K. billi l-aċċess għas-suq qed jiġi mxekkel dejjem aktar minn diversi tipi ta' ostakli bla tariffa (NTBs), L. billi t-tariffi għoljin għadhom ostaklu sinjifikanti għall-kummerċ, b'mod speċjali fir-relazzjonijiet ma' pajjiżi maġġuri li qed jitfaċċaw, M. billi s-sistema multilaterali tal-kummerċ, inkorporata fid-WTO, tibqa' l-aktar qafas effettiv biex jintlaħaq il-kummerċ ġust u ekwu fuq bażi globali, peress li jiżviluppa regoli xierqa u jiżgura konformità ma' dawk ir-regoli, N. billi l-UE tibqa' impenjata biex l-Aġenda ta' Żvilupp ta' Doha (DDA) tkun suċċess u diġa' wriet ir-rieda tajba tagħha permezz ta' offerti li jfissru ħafna fl-oqsma kollha tan-negozjati, O. billi, taħt ċerti kundizzjonijiet, għandha tingħata konsiderazzjoni mill-ġdid lill-konklużjoni tal-ftehimiet ta' kummerċ ħieles bilaterali u reġjonali (FTAs), filwaqt li wieħed iżomm f'moħħu, madanakollu, li lproliferazzjoni eċċessiva ta' ftehimiet bħal dawn ti sta' tiġġieled kontra t-tisħiħ tas-sistema multilaterali, li tagħha hija proponent l-UE, P. billi huwa essenzjali li jkun identifikat l-aħjar bilanċ bejn il-ftehimiet multilaterali, bilaterali u plurilaterali, Q. billi l-UE għandha tkun ippreparata sabiex tiddefendi lilha nnifisha, kull meta jkun hemm il-ħtieġa, kontra ksur ta' regoli li sar qbil fuqhom permezz ta' rikors quddiem mekkaniżmi għar-riżoluzzjoni ta' tilwim, u kontra prattiki kummerċjali inġusti permezz ta' l-applikazzjoni ta' miżuri effettivi u legali ta' difiża tal-kummerċ li jipprovdu rinforz immedjat lil industriji li jkunu ġarrbu ħsara, R. billi l-ebda politika tal-kummerċ kredibbli u leġittima ma tista' titwettaq mingħajr l— involviment sinjifikanti tal-Parlament Ewropew; S. billi huwa importanti li l-Parlament ikollu aċċess, meta jkun il-waqt, għat-testi tad-diversi mandati ta' nnegozjar mogħtija lill-Kummissjoni; L-UE fil-kompetizzjoni globali 1. Jidhirlu li l-politika tal-kummerċ hija komponent indispensabbli ta' kull strateġija li l-objettiv tagħha hu li tistimola t-tkabbir u toħloq l-impjiegi permezz tat-titjib tal-kompetittività ta' l-Ewropa; għalhekk, jilqa' b'sodisfazzjon il-Komunikazzjoni tal-Kummissjoni dwar l-Ewropa Globali li hija msemmija aktar 'il fuq: li tikkompeti fid-dinja bħala kontribut importanti għall-Aġenda ta' Liżbona l-imġedda; 2. Jidhirlu li l-iżvilupp tal-kummerċ m'huwiex għan fih innifsu, imma għandu jkun evalwat fid-dawl ta' limpatt tiegħu fuq it-tkabbir ekonomiku, l-imjiegi u l-iżvilupp sostenibbli; jinnota li analiżi tal-kompetittività ekonomika Ewropea, minflok ma tiffoka biss fuq il-figuri tal-kummerċ, għandha tiffoka wkoll fuq il-proporzjoni tal-produzzjoni dinjija totali milħuqa mill-produtturi Ewropej u fuq ix-xejriet ta' l-impjegar; 3. Ifakkar l-impenn ta' l-UE lejn il-politika ta' koerenza, u jikkunsidra li dan l-impenn jeħtieġ li l-objettivi tan-negozjar ta' l-UE fin-negozjati tal-kummerċ iridu jkunu konsistenti mal-politika ta' l-iżvilupp ta' l-UE, billi tingħata attenzjoni partikulari fil-każ tal-pajjiżi l-inqas żviluppati u tal-pajjiżi li għadhom jiżviluppaw; 4. Hu tal-fehma li kompetittività esterna akbar hija vitali jekk għandhom jintlaħqu l-għanijiet ta' tkabbir u impjiegi ta' Liżbona; jemmen li l-UE, meta tkun qed tieħu azzjoni esterna, għandha tinkoraġġixxi r-riforma u l-koperazzjoni internazzjonali fl-isfera ekonomika sabiex toħloq ambjent ta' negozju favorevoli u biex tippromwovi żvilupp sostenibbli madwar id-dinja; għalhekk, għandu l-ħsieb li jaħdem għal konsistenza u kompatibilità akbar fil-politiki makroekonomiċi tiegħu, sigurtà monetarja u finanzjarja mtejba, koperazzjoni fi kwistjonijiet ta' taxxa u l-eliminazzjoni tal-kompetizzjoni fiskali inġusta; 5. Jidhirlu li hu meħtieġ, l-ewwelnett, li tkun segwita politika monetarja bbażata fuq l-istabbilità tal-prezzijiet sabiex ikun ji sta' jiġi ffinanzjat il-progress teknoloġiku u biex jiġu megħjuna l-intrapriżi ż-żgħar u dawk ta' daqs medju (SMEs) billi jiġu mgħejuna jidħlu fi swieq 'il barra miz-zona Ewropea; it-tieninett, li jkunu stabbiliti sistemi ta' tassazzjoni li jkunu jiffavorixxiu n-negozju li x'aktarx li jżidu n-numru ta' intrapriżi ġodda u, għal dak il-għan, li jitnaqqsu t-taxxi li jdgħajfu l-effiċjenza u jimpedixxu l-ħolqien ta' l-impjiegi, b'mod speċjali għal ċerti gruppi soċjali bħal m'huma n-nisa, dawk li jkunu ilhom qiegħda għal żmien twil, u x-xjuħ; u, it-tieletnett, li tiżdied il-kompetizzjoni fis-suq intern, filwaqt li wieħed iżomm f'moħħu li aktar ma tkun qalila l-kompetizzjoni fi ħdan l-UE, il-kumpaniji bbażati fl-UE aktar se jkunu kapaċi jikkompetu barra l-UE; 6. Jinsab konvint li l-mudell soċjali li jibqa' fil-bażi tar-relazzjonijiet industrijali Ewropej ħalla lill-UE kapaċi żżomm grad għoli ta' kompetittività globali meta mqabbla mal-kompetituri prinċipali tagħha; jidhirlu li l-akbar sfida li qed tiffaċċja l-UE hi s-sostenn tal-funzjonament ta' dak il-mudell soċjali minkejja l-pressjoni eżistenti, fi swieq globali li kulma jmur qed isiru aktar kompetittivi, sabiex tkompli tbaxxi l-ispejjeż soċjali u ambjentali tal-produzzjoni; 7. Jemmen li l-benefiċċji ta' sistema ta' kummerċ miftuħa jisbqu l-impatt potenzjali tagħha ta' diżordni; għalhekk, hu tal-fehma li l-UE għandha tkompli tirsisti biex tikkompleta s-suq wieħed, tkompli tippromwovi liberalizzazzjoni globali akbar u l-kummerċ ħieles u ġust u tirreżisti l-protezzjoniżmu; madankollu, jemmen ukoll li l-impatt potenzjali tagħha ta' diżordni fuq ċertu setturi, reġjuni u pajjiżi, bħall-effetti ta' ċaqliq u ta' rilokazzjoni, ma jistgħux jitwarrbu għall-ġenb; 8. Jemmen li l-benefiċċji tal-liberalizzazzjoni jimorru l-aktar għal dawk il-pajjiżi li jneħħu t-tariffi u l-NTBs u jiftħu s-swieq tagħhom; jidhirlu, għalhekk, li l-abilità ta' l-UE li żżid il-kompetittività tagħha, fost fatturi oħra, tiddependi milli hi tindirizza l-ostakli għall-kummerċ fuq livell globali, filwaqt li tqiegħed fis-sod l-ikkopletar tas-suq wieħed u tiftaħ is-swieq tagħha għal pajjiżi terzi; 9. Jaqbel ma' l-istrateġija tal-Kummissjoni li jkun influwenzat b'mod pożittiv il-proċess tal-globalizzazzjoni u li jkunu mmaniġġjati r-riskji; 10. Jiddispjaċih li ċ-ċittadini ta' l-UE jaraw il-globalizzazzjoni bħala l-immajnar tal-produzzjoni Ewropea u t-telf ta' l-impjiegi; jiġbed l-attenzjoni lejn il-ħtieġa li l-UE tadotta strateġija xierqa għall-implimentazzjoni tar-riformi meħtieġa biex l-UE tkun tista' tapprofitta ruħha mill-globalizzazzjoni, u b'hekk tagħti spinta lillproduzzjoni u l-impjiegi; 11. Jistieden lill-Kummissjoni u lill-Istati Membri jinfurmaw liċ-ċittadini Ewropej b'mod aħjar dwar laspetti kollha tal-globalizzazzjoni u dwar il-benefiċċji konkreti li joħorġu mill-parteċipazzjoni ta' l-UE fissistema internazzjonali tal-kummerċ; 12. Jidhirlu li l-kunċetti li jsostnu t-tagħlim tul il-ħajja huma għodda ta' siwi iżda li huma rispons inadegwat għall-bidliet li hemm ipproġettati fl-istrutturi produttivi globali; jitlob b'qawwa li -implimentazzjoni ta' l-istrateġija tal-kompetittività globali l-ġdid ta' l-UE issir tiddependi mill-progress li jsir fit-twettiq ta' l-Aġenda ta' Liżbona, li għandha tkun orjentata mill-ġdid sabiex tindirizza aħjar il-biżgħat leġġittimi taċ-ċittadini Ewropej li m'humiex se jkunu kapaċi jadatta ruħhom għall-bidla; 13. Jemmen li l-kompetizzjoni akbar għandha ġġiegħel lill-UE tagħti spinta lill-isforzi tagħha fl-edukazzjoni u fir-riċerka u l-iżvilupp sabiex issostni l-pożizzjoni tagħha fis-swieq dinjija tal-prodotti innovattivi u tas-servizzi b'ħiliet avanzati ħafna u sabiex ittejjeb il-pożizzjoni tagħha permezz tal-ħolqien ta' vantaġġi korporattivi ġodda; 14. Jemmen li huwa essenzjali li tkun appoġġjata l-integrazzjoni bla xkiel fl-ambjent kummerċjali globali ta' kumpaniji Ewropej ta' teknoloġija għolja li huma tassew innovattivi; 15. Jagħfas fuq il-ħtieġa strateġika li, minkejja pressjonijiet kompetittivi esterni, l-UE żżomm bażi industrijali li tkun wiesgħa u ddiversifikata biżżejjed; jidhirlu, għalhekk, li l-ftuħ tal-kummerċ għandu jkun akkumpanjat minn, u jkun konsistenti ma', politiki industrijali sodi kemm fuq il-livell Ewropew kif ukoll fuq dak nazzjonali; 16. Jinsisti li s-sinsla tas-suċċess ekonomiku ta' l-UE hija l-attività ta' l-SMEs tagħha li, permezz ta' aċċess imtejjeb għall-opportunitajiet ta' riċerka u żvilupp, għandhom ikunu mogħnija bil-kapaċità li jiggarantixxu lproduzzjoni ta' oġġetti ta' kwalità għolja fuq in-naħa l-għolja tal-katina tal-valuri; 17. Ifakkar li l-UE, fil-biċċa l-kbira tas-setturi, diġà hija waħda mill-aktar ekonomiji miftuħa fid-dinja u li ikkontribwiet bil-bosta lejn l-espansjoni konsiderevoli tal-kummerċ globali f'dawn l-aħħar ħamsin sena u gawdiet minnu; 18. Jidhirlu, madanakollu, li r-rendiment ta' l-UE, f'relazzjoni ma' ekonomiji li huma diġà żviluppati jew li qiegħdin jitfaċċaw, hija affettwata b'mod negattiv kemm min-nuqqas ta' reċiproċità fil-kundizzjonijiet ta' laċċess għas-suq, grad insuffiċjenti ta' konformità mar-regoli miftiehma dwar il-kummerċ u kemm mill-proliferazzjoni ta' prattiki inġusti tal-kummerċ; 19. Jinnota li ħafna pajjiżi fid-dinja, inklużi ekonomiji maġġuri li qed jitfaċċaw, iżommu tariffi għolja u ostakli bla tariffa għoljin għall-esportazzjoni ta' l-UE; hu tal-fehma li t-tneħħija jew it-tnaqqis sinjifikanti ta' dawn l-ostakli b'kunsiderazzjoni xierqa għall-kunsiderazzjonijiet ta' l-iżvilupp għandu jkun waħda mill-prijoritajiet prinċipali tal-politika tal-kummerċ ta' l-UE; 20. Jaqbel mal-Kummissjoni li s-sistema dinjija tal-kummerċ m'għadhiex il-monopolju tal-pajjiżi ta' l-OECD; madanakollu jirrakkomanda li pajjiżi bħall-Messiku jiġu integrati fil-lista ta' pajjiżi li l-Kummissjoni tqis bħala pajjiżi li qed jitfaċċaw; ifakkar li pajjiżi li qed jitfaċċaw bħal m'huma ċ-Ċina, il-Brażil, ir-Russja, l-Indja u l-Messiku diġà jirrappreżentaw aktar minn 18 % tal-flussi kummerċjali globali; 21. Jitlob li l-politiki esterni ta' l-UE jiżguraw żvilupp ekonomiku ġust fost il-pajjiżi sħab, jikkumbattu kontra d-"dumping" soċjali u jippromwovu konformità mal-leġiżlazzjonijiet u d-dispożizzjonijiet soċjali dwar standards diċenti ta' l-impjegar li, kif kien propost mill-Organizzazzjoni Internazzjonali tax-Xogħol (ILO), jiggarantixxu dħul diċenti għall-ħaddiema u l-familji tagħhom, id-dritt għas-sikurezza u s-saħħa fuq ixxogħol u d-dritt għas-sigurtà soċjali u l-libertajiet tat-trejdjunjins; 22. Jenfasizza l-bżonn li jiġu promossi kodiċi ta' kondotta li jinkorporaw l-objettivi ta' standards taxxogħol deċenti u aspetti oħra ta' responsabilità soċjali tal-kumpaniji minn sussidjarji, sotto-kuntratturi u fornituri ta' kumpaniji bbażati fl-UE; 23. Jinnota l-interess li l-UE għandha li ssegwi u tintensifika negozjati bilaterali ma' sħabha l-prinċipali filkummerċ li huma żviluppati, kemm-il darba dan ma jikkompromettix l-istandards ambjentali u tas-saħħa li għandha l-UE u kemm-il darba dan jirrispetta l-Konvenzjoni tal-UNESCO dwar il-Ħarsien u l-Promozzjoni tad-Diversità ta' l-Espressjonijiet Kulturali ta' l- 20 ta' Ottubru 2005; Id-WTO 24. Jidhirlu li s-sistema multilaterali tal-kummerċ, inkorporata fid-WTO, tibqa' bil-bosta l-aktar qafas effettiv biex jintlaħaq il-kummerċ ħieles fuq bażi globali; jidhirlu, madanakollu, li s-sistema tad-WTO għandha tiġi rriformata sa ċertu punt sabiex tiżdied it-trasparenza u l-effikaċja tagħha; jilqa' bi pjaċir il-fatt li n-negozjati formali fuq l-Aġenda ta' Żvilupp ta' Doha (DDA) qabdu mill-ġdid u jtenni l-appoġġ qawwi tiegħu għall-konklużjoni b'suċċess ta' dawk in-negozjati; 25. Hu tal-fehma li huwa kruċjali għall-kumpaniji Ewropej li jintlaħaq riżultat ambizzjuż u bbilanċjat tannegozjati tad-DDA u li dan għandu jitqies bħala prijorità min-negozjaturi ta' l-UE; 26. Jinnota li r-Rawnd ta' Doha huwa rawnd ta' żvilupp, u li, għalhekk, l-aġenda l-ġdida tal-kummerċ ta' l-UE trid tirrifletti objettivi ta' żvilupp; jinnota wkoll li l-aġenda tal-kummerċ il-ġdida timplika wkoll responsabilità speċjali fir-rigward ta' l-effettività tal-politika għall-iżvilupp ta' l-UE, b'mod partikulari fir-rigward ta' l-ifqar pajjiżi fid-dinja; 27. Jikkunsidra riforma sinjifikanti ta' l-istruttura istituzzjonali tad-WTO, u tal-proċess tat-teħid ta' deċiżjonijiet tagħha, bħala essenzjali jekk għandu jkun hemm titjib fil-funzjonament tagħha u jekk għandhom jiġu ffaċċjati b'suċċess l-isfidi ta' sħubija li qed dejjem tiżdied; jistieden lill-Kummissjoni tikkontribwixxi b'mod attiv għal riflessjoni globali fuq dan is-suġġett u jistedinha toħroġ bi proposti kostruttivi; 28. Jemmen li, kieku l-UE kellha tippromwovi regoli multilaterali bażiċi dwar il-politika tal-kompetizzjoni u li, kieku l-koperazzjoni internazzjonali f'dan il-qasam kellha tiġi msaħħa, is-swieq kienu jagħmluhom aktar miftuħa, ibbilanċjati, u effiċjenti; Ftehimiet bilaterali u reġjonali dwar il-kummerċ ħieles 29. Jenfasizza li d-WTO hija l-forum l-aktar xieraq biex ikun assigurat it-tqassim ekwu tal-benefiċċji li lħin kollu ġejjin mill-globalizzazzjoni li qed tiżdied; jidhirlu, għalhekk, li l-ilħuq ta' riżultat ambizzjuż tannegozjati tad-DDA u li jkun orjentat lejn l-iżvilupp, għandu jkun l-ewwel prijorità ta' l-UE; iqis il-ftehimiet bilaterali u reġjonali tal-Ftehimiet dwar il-Kummerċ Ħieles (FTAs) bħala ftehimiet li m'humiex l-aqwa soluzzjoni; ifakkar li dawn il-ftehimiet iwasslu għal devjazzjoni tal-kummerċ, huma ta' spiss żbilanċjati, jikkontribwixxu għall-introduzzjoni tad-diskriminazzjoni fir-relazzjonijiet ta' kummerċ internazzjonali, u għandhom ħabta jnaqqsu l-livell ta' involviment tal-pajjiżi parteċipanti fid-WTO; 30. Jemmen li l-inizjattivi bilaterali jew reġjonali ġodda dwar il-kummerċ ħieles għandhom jinbdew bissC meta jkun meħtieġ li tittejjeb il-pożizzjoni kompetittiva ta' l-esportaturi ta' l-UE fi swieq kruċjali barranin, b'mod speċjali f'każijiet fejn poteri maġġuri oħra ta' kummerċ digà jkunu kkonkludew jew ikunu fil-proċess li jinnegozjaw ftehimiet bħal dawn mal-pajjiżi jew reġjuni kkonċernati; jitlob bil-qawwa li jkun hemm trasparenza sħiħa min-naħa tal-Kummissjoni dwar il-kriterji applikati biex jintgħażlu sħab ġodda għal ftehimiet ta' kummerċ ħieles u jinsisti li għandhom jitwettqu evalwazzjonijiet ekonomiċi u sostenibbli komprensivi ta' l-impatti, bl-involviment ta' dawk kollha interessati, u li r-riżultati tagħhom ikunu ppubblikati; 31. Jikkunsidra li l-FTAs il-ġodda kollha konklużi mill-UE għandhom ikunu kompatibbli mad-WTO, komprensivi, ambizzjużi, iwasslu għall-aċċess tas-suq reċiproku u reali u aktar minn hekk jiżguraw liberalizzazzjoni aktar mifruxa ta' servizzi u investiment, li jmorru lil hinn kemm mill-impenji multilaterali eżistenti kif ukoll minn dawk mistennija li joħorġu minn konklużjoni b'suċċess tad-DDA; 32. Hu tal-fehma li, meta tkun qed tinnegozja l-ftehimiet għas-suq ħieles (FTAs), il-Kummissjoni għandha tqis ir-riskji li jirriżultaw meta l-imsieħba fil-kummerċ li jkunu l-iżgħar u l-aktar dgħajfa jkunu esklużi millbenefiċċji tal-kummerċ internazzjonali u, għalhekk, jinsisti li l-interessi tagħhom għandhom ikunu kkunsidrati matul il-proċess tan-negozjati kollu kemm hu; 33. Jitlob lill-Kunsill jiddistingwi bejn l-ekonomiji li qed jitfaċċaw u l-pajjiżi li qed jiżviluppaw meta jkun qed jifformula l-mandati għan-negozjati ta' FTAs jew ta' Ftehimiet ta' Assoċjazzjoni, u jitolbu jiżgura li, f'negozjati ma' pajjiżi li qed jiżviluppaw, ikun prevalenti l-orjentament lejn il-ħtiġijiet tagħhom ta' żvilupp; 34. Huwa konvint li l-FTAs futuri kollha għandhom ikunu ta' natura moderna u jinkludu l-istandards inkorporati fil-Konvenzjonijiet fundamentali ta' l-Organizzazzjoni Internazzjonali tax-Xogħol (ILO); 35. Jitlob bis-saħħa li l-FTAs il-ġodda kollha li huma konklużi mill-UE jkunu jinkludu mekkaniżmi li jippermettuha tissospendi, għal kollox jew b'mod parzjali, l-applikazzjoni tagħhom fejn hemm evidenza li l-obbligi ta' l-FTAs ma ġewx issodisfati mill-partijiet l-oħra; jidhirlu li l-Kummissjoni għandha taqbel li tħaddem mekkaniżmi bħal dawn kull meta tkun mitluba li tagħmel hekk b'riżoluzzjoni tal-Parlament Ewropew; 36. Jistieden lill-Kummissjoni tinnegozja, flimkien ma' membri tad-WTO ta' l-istess fehma, dispożizzjonijiet bażiċi komuni għall-FTAs li jikkonċernaw, pereżempju, regoli ta' l-oriġini preferenzjali bil-għan li tintlaħaq konsistenza akbar bejn dawn il-ftehimiet u li jkun issimplifikat l-użu tagħhom għall-benefiċju ta' loperaturi ekonomiċi; Negozjati plurilaterali/settorali 37. Jistieden lill-Kummissjoni u lill-Kunsill jikkunsidraw ukoll il-mertu tan-negozjati plurilaterali/settorjali f'ċerti każijiet, fuq l-eżempji tal-Ftehima dwar l-Ajruplani Ċivili, il-Ftehima dwar l-Akkwist Pubbliku, u l-Ftehima dwar it-Teknoloġija ta' lnformatika; Aproċċ ġenerali għan-negozjati kummerċjali 38. Jinsisti li kull konċessjoni ta' l-UE magħmula lill-imsieħba tan-negozjar tagħha, ħlief fejn ikun iġġustifikat b'mod ċar minn konsiderazzjonijiet ta' żvilupp, għandha tkun imqabbla minn konċessjonijiet pariġġ mill-pajjiżi kkonċernati; 39. Jiġbed l-attenzjoni lejn l-importanza strateġika u n-natura multifunzjonali ta' l-agrikoltura fl-UE; jisħaq li l-agrikoltura m'għandhiex tkun l-uniku qasam li fih l-UE tagħmel konċessjonijiet huma u għaddejjin negozjati ta' kummerċ u li l-politika tal-kummerċ għandha tkompli tkun konformi ma' l-approċċi bażiċi preskritti tul is-sensiela ta' diversi riformi suċċessivi tal-Politika Agrikola Komuni (PAC); 40. Ifakkar li l-UE, bħala l-akbar suq waħdieni fid-dinja għall-merkanzija u s-servizzi, hija attraenti ħafna f'għajnejn l-esportaturi madwar id-dinja kollha; jiġbed l-attenzjoni lejn is-saħħa konsiderevoli li dan jagħti lin-negozjaturi ta' l-UE, kemm fil-qafas multilaterali kif ukoll fil-qafas bilaterali u reġjonali; 41. Hu tal-fehma li l-implimentazzjoni tal-politiki tal-kummerċ ġust mill-UE u minn sħabha fil-kummerċ se jkollha progressivament tqiegħed enfasi akbar fuq l-għarfien internazzjonali ta' l-istandards ambjentali minimi li joħolqu sitwazzjoni ġusta bejn l-imsieħba kollha; 42. Iqis li n-negozjati tal-kummerċ, fuq il-livell multilaterali, bilaterali jew reġjonali, iridu jfittxu li jikkwalifikaw il-kummerċ internazzjonali f'termini ta' impenji soċjali globali, ambjentali u tad-drittijiet tal-bniedem u b'hekk jikkontribwixxu għal sforzi rispettivi mwettqa f'oqsma oħra; jinsisti li l-progress dwar kwistjonijiet bħal dawn għandu jitqabbel ma' l-interessi kummerċjali ta' l-UE biss, peress li l-kummerċ barrani huwa aspett wieħed biss, minkejja li importanti, ta' l-iżvilupp ekonomiku sostenibbli fl-UE; 43. Jistieden lill-Kummissjoni biex tiċċara it-tagħrif tagħha tal-karattru tar-regoli u standards soċjali u ambjentali fil-politika ta' kummerċ internazzjonali, biex tistabbilixxi l-prinċipji u l-kontenut tal-kapitolu maħsub soċjali u ambjentali ta' FTA u Ftehimiet ta' Assoċjazzjoni ġodda, u biex tfassal strateġija konvinċenti dwar kif tkun promossa l-aċċettazzjoni ta' kapitoli bħal dawn mill-imsieħba kummerċjali ta' l-UE; Relazzjonijiet Transatlantiċi 44. Huwa tal-fehma li l-UE teħtieġ li tiddiversifika r-relazzjonijiet ekonomiċi tagħha, tippreserva l-politiki tagħha fi kwistjonijiet bħas-saħħa pubblika u l-ambjent, u ssaħħaħ r-relazzjonijiet ekonomiċi tagħha ma' reġjuni oħra tad-dinja msejsa fuq il-paċi u l-prinċipji tas-sovranità, ir-rispett għal-libertajiet ċivili, ir-rispett għall-ambjent, l-istandards soċjali, id-drittijiet tal-bniedem u l-iżvilupp; 45. It-tisħiħ tar-relazzjonijiet ekonomiċi transatlantiċi għandu jipproċedi fuq il-bażi tal-konformità marregoli ambjentali u tas-saħħa pubblika ta' l-UE, u m'għandux jikkomprometti l-indipendenza tal-politika talkompetizzjoni tagħha u r-regoli tagħha dwar il-ħarsien tas-servizzi pubbliċi u tad-diversità kulturali; 46. Jirrakkomanda li tinġabar dejta ta' min jorbot fuqha sabiex tkun analizzata r-rilevanza ta' l-integrazzjoni tas-swieq ekonomiċi ta' l-UE u ta' l-Istati Unitigħall-ekonomiji u s-soċjetajiet tal-Messiku u tal-Kanada; jiġbed l-attenzjoni għall-fatt li l-investiment dirett barrani fil-Messiku spiss jiġi mgħoddi minn kumpaniji sussidjarji Ewropej li jkunu qed joperaw minn ġo l-Istati Uniti, fatt li jispjega il-għala dawk l-operazzjonijiet m'humiex fil-fatt riflessi fid-dejta dwar l-UE u l-Messiku; Iċ-Ċina 47. Jirreferi għar-riżoluzzjoni tiegħu msemmija hawn fuq dwar il-prospetti għal relazzjonijiet ta' kummerċ bejn l-UE u ċ-Ċina; iqis liċ-Ċina bħala illustrazzjoni ċara ta' l-impatt pożittiv tal-liberalizzazzjoni talkummerċ u tal-parteċipazzjoni attiva fis-swieq globali u kompetittivi, f'dawk li huma tkabbir u benesseri ekonomiċi; huwa konxju ta' l-isfidi soċjali u ambjentali konsiderevoli li qed isib ma' wiċċu dak il-pajjiż; jinsisti li ċ-Ċina għandha — tkun konformi ma' l-obbligi tad-WTO kollha tagħha, bħal m'huma l-infurzar ta' l-istandards internazzjonali tax-xogħol u l-ħarsien tad-drittijiet tal-proprjetà intellettwali (IPRs); jilqa' b'sodisfazzjon il-komunikazzjoni u d-dokument ta' ħidma fuq l-UE u ċ-Ċina tal-Kummissjoni msemmija hawn fuq, u jappoġġja l-isforzi tal-Kummissjoni biex tiddefinixxi strateġija xierqa li tittratta l-aspetti kollha tarrelazzjonijiet bejn l-UE u ċ-Ċina; 48. Jidhirlu li l-iżvilupp ta' relazzjonijiet ekonomiċi u kummerċjali maċ-Ċina għandhom jipproċedu paripassu ma' djalogu politiku li jħaddan ir-responsabilitajiet taż-żewġt imsieħba fl-oqsma ambjentali u soċjali; jisħaq li r-relazzjonijiet ekonomiċi u kummerċjali bejn l-UE u ċ-Ċina għandhom ikunu bbażati fuq ir-rispett għal regoli kummerċjali ġusti u imparzjali u fuq l-applikazzjoni tar-regoli tad-WTO; 49. Hu tal-fehma li l-ħarsien inadegwat tad-drittijiet tal-proprjetà intellettwali (IPRs) jirrappreżenta wieħed mill-akbar sfidi li qed jiffaċċjaw lill-UE fir-relazzjonijiet bilaterali tagħha ma' l-awtoritajiet Ċiniżi; għalhekk, jistieden lill-Kummissjoni tintensifika l-isforzi tagħha biex tipperswadi liċ-Ċina tirrispetta b'mod sħiħ il-ftehimiet tat-TRIPs u biex ittejjeb l-infurzar ta' ġudizzji mogħtija mill-qrati; Kwistjonijiet regolatorji 50. Jisħaq fuq ir-rilevanza dejjem tikber tal-kwistjonijiet regolatorji fil-kummerċ internazzjonali; jitlob aktar konsistenza bejn ir-regoli u l-prattiki ta' l-UE u dawk ta' l-imsieħba kummerċjali ewlenin tagħna; jenfasizza li dan m'għandux iġib armonizzazzjoni għan-niżla tan-normi u r-regolamenti li ti sta' tgħawwar il-kunfidenza taċ-ċittadini fir-rigward tas-saħħa, is-sikurezza u l-ambjent; jisħaq li dawn, anzi, għandhom iżidu l-isforz biex ikun żgurat li huma kemm irrikonoxxuti u kemm infurzati mill-imsieħba kummerċjali prinċipali ta' l-UE; 51. Jitlob lill-Kummissjoni sabiex tevalwa sistematikament l-impatt tal-politiki u r-regolamenti interni ta' l-UE fuq il-kompetittività globali u biex tagħti importanza xierqa fil-proċessi regolatorji tagħha tat-tfassil talpolitika lill-pożizzjoni kompetittiva ta' l-intrapriżi ta' l-UE fi ħdan u barra l-Ewropa; 52. Fil-kuntest tad-WTO u ta' l-FTAs bilaterali, jisħaq fuq l-importanza li jiġu mħaffa t-tneħħija ta' lostakli bla tariffa għall-kummerċ u l-armonizzazzjoni tar-regoli tekniċi, b'mod partikolari billi jkun applikat il-prinċipju ta' l-għarfien reċiproku; 53. Jidhirlu li l-mod l-aktar effettiv sabiex jiġu evitati diverġenzi regolatorji, li jwasslu għall-ħolqien ta' ostakli għall-kummerċ, jinsab fl-iżvilupp ta' regoli u standards globali; jinkuraġġixxi lill-Kummissjoni sabiex tipparteċipa b'mod attiv fix-xogħol ta' l-aġenziji internazzjonali rilevanti kollha u ta' l-entitajiet rilevanti kollha li jistabbilixxu l-istandards; 54. Jappoġġja l-koperazzjoni regolatorja plurilaterali u bilaterali ma' pajjiżi msieħba ewlenin, sakemm la twassal għal diskriminazzjoni bla ħtieġa kontra l-oħrajn u l-anqas ma tippermetti lill-imsieħba kkonċernati jindaħlu bla bżonn fil-proċess intern tat-teħid tad-deċiżjonijiet ta' l-UE; Il-ħarsien tad-drittijiet tal-propjetà intellettwali (IPR) 55. Jitlob lill-Kummissjoni biex tkompli bl-isforzi tagħha fil-qasam tar-riċerka, l-iżvilupp u l-innovazzjoni; jinnota li r-rispett tal-privattivi u d-difiża ta' l-IPRs jolqtu l-qalba tal-kompetittività esterna Ewropea u jemmen li rigward dan l-UE għandha tadotta attitudni aktar deċiża fl-approċċ tagħha lejn pajjiżi terzi; 56. Jenfasizza li l-iffalsifikar u l-piraterija jirriżultaw f'telfien ta' impjiegi, jikkompromettu l-innovazzjoni u jtellfu dħul fiskali lill-gvernijiet; jenfasizza li protezzjoni xierqa ta' l-IPRs u l-infurzar effettiv tagħhom huma fundamentali għall-ekonomija dinjija; 57. Iqis li l-protezzjoni xierqa ta' l-IPRs mill-imsieħba kummerċjali ta' l-UE huwa rekwiżit indispendabbli sabiex tinżamm u tittejjeb il-kompettetività esterna ta' l-UE; 58. Jilqa' l-impenn tal-Kummissjoni sabiex jissaħħu d-dispożizzjonijiet ta' l-IPR fi tehimiet kummerċjali internazzjonali u sabiex jiġu infurzati l-impenji attwali; 59. Jinsisti li l-imsieħba kummerċjali prinċipali ta' l-UE, bħaċ-Ċina u r-Russja, għandhom jinfurzaw l-IPRs skond kif jitolbu l-obbligi tal-WTO/TRIPS; 60. Jenfasizza li l-politika Ewropea għall-IPR għall-pajjiżi li qegħdin jiżviluppaw m'għandhiex tmur lilhinn mill-obbligi tal-Ftehima tat-TRIPs, imma għandha minflok tinkuraġġixxi l-flessibilitajiet li joffru t-TRIPs; 61. Iqis li il-protezzjoni ta' IPRs u l-għoti ta' provi ta' infurzar effettiv permezz ta' mezzi legali u amministrattivi xierqa għandhom ikunu sine qua non sabiex wieħed jissieħeb mal-WTO; 62. Jitlob lill-Kunsill biex japprova l-proposta tal-Kummissjoni għal regolament tal-Kunsill rigward indikazzjoni tal-pajjiż ta' oriġini ta' ċerti prodotti impurtati minn pajjiżi terzi (COM(2005)0661), kif appoġġjata mill-Parlament bir-riżoluzzjoni tiegħu tas- 6 ta' Lulju 2006 dwar tikkettar ta' l-oriġini [10]; Strateġija ta' aċċess għas-suq 63. Jilqa' d-deċiżjoni tal-Kummissjoni biex tirrevedi l-istrateġija tagħha għall-aċċess għas-suq u jistenna bil-ħerqa l-adozzjoni fl-2007 tal-komunikazzjoni tiegħu dwar dan is-suġġett; jistieden lill-Kummissjoni biex tkompli żżomm lill-Parlament involut mill-qrib f'din l-inizjattiva; 64. Jinsisti b'mod partikulari fuq il-ħtieġa li wieħed jiffoka fuq l-NTBs li — hekk kif it-tariffi gradwalment jitnaqqsu jew jiġu eliminati — għandhom tendenza li jkunu l-akbar ostakli għall-kummerċ internazzjonali; jiġbed l-attenzjoni lejn il-varjetà kbira ta' l-NTBs u l-komplessità teknika u s-sensittività politka tagħhom li jagħmlu diffiċli t-trattament tagħhom u jistieden lill-Kummissjoni biex tiddedika riżorsi biżżejjed għal dan ix-xogħol impenjattiv; 65. Jiġbed l-attenzjoni għar-riskju serju li miżuri relatati mas-siġurtà isiru l-NTBs prinċipali tas-Seklu 21; jitlob lill-pajjiżi kollha sabiex jittakiljaw it-tħassib leġittimu tagħhom dwar is-sigurtà permezz ta' miżuri li jillimitaw mill-anqas l-kummerċ u sabiex għal dan l-iskop jikkooperaw ma' xulxin — multilateralament, plurilateralament u bilateralament. 66. Jitlob lid-delegazzjonijiet tal-Kummissjoni, lil ambaxxati ta' l-Istati Membri u lil aġenziji li jippromwovu l-kummerċ, lil kmamar tal-kummerċ u lil kull organizzazzjoni oħra pubblika jew privata li tirrapreżenta lill-interessi ekonomiċi barranin ta' l-Ewropa sabiex jikkoordinaw aħjar l-attività tagħhom għal promozzjoni ta' prodotti u servizzi Ewropej u għas-sejbien ta' swieq u t-tkabbir tal-flussi ta' investiment. Servizzi 67. Ifakkar fis-sehem dejjem jikber tas-servizzi mill-output ekonomiku globali u mill-PGD ta' l-UE; jiġbed l-attenzjoni lejn il-livell għoli tal-kompetittività esterna tal-fornituri ta' servizzi Ewropej; jitlob lill-Kummissjoni sabiex fin-negozjati kummerċjali tagħha taħdem favur li jkun hemm, kemm liberalizzazzjoni gradwali u reċiproka tas-servizzi, kif ukoll politika favur standardizzazzjoni dejjem akbar kif ukoll trasparenza u predittibiltà ta' regoli u regolamenti fis-settur sabiex is-settur kompettittiv ħafna tas-servizzi Ewropew ikun jista' jopera aktar bil-libertà f'pajjiżi terzi; jinnota madankollu li dan m'għandux iwassal għal offerti jew talbiet filqasam tas-settur tas-servizzi pubbliċi; 68. Iqis li għandha ssir distinzjoni bejn is-servizzi kummerċali u s-servizzi pubbliċi; jinsisti fuq il-ħtieġa li s-servizzi pubbliċi jinżammu 'l barra minn kull negozjati, speċjalment dawk is-servizzi pubbliċi relatati malbżonnijiet bażiċi tal-poplu u li jipprovdu aċċess għal benefiċċji pubbliċi essenzjali, bħas-saħħa, l-edukazzjoni, l-ilma tax-xorb u l-enerġija, kif ukoll għal dawk li għandhom irwol importanti fil-ħarsien ta' l-identità kulturali, bħas-servizzi awdjoviżivi; 69. Jinsisti fuq il-ħtieġa li jkun hemm garanzija li l-imsieħba tal-pajjiżi l-anqas żviluppati jżommu għalihom spazju għal manuvrar politiku sabiex ikunu jistgħu jirregolaw is-servizzi li huma importanti għalliżvilupp tagħhom; 70. Huwa tal-fehma li l-UE trid tippromwovi u xxerred r-rikonoxximent ta' kontabilità internazzjonali u ta' standards u prattiki ta' adwitjar sabiex jiġi żgurat li s-swieq isiru aktar stabbli u trasparenti, u li l-operaturi jkunu jistgħu jibbenefikaw minn ċertezza akbar u jkunu aktar infurmati tajjeb dwar l-attività tagħhom barra mill-UE; 71. Isossni b'mod partikulari li sabiex tikber il-kompetittività esterna, l-UE Ewropea trid tadotta miżuri permezz tal-politika kummerċjali tagħha sabiex issaħħaħ is-sigurtà tat-tranżazzjonijiet elettroniċi u kummerċjali u sabiex ittejjeb il-protezzjoni tad-dejta; 72. Jemmen li l-ftuħ tas-suq għas-servizzi kummerċjali u l-iffaċilitar tal-moviment ta' kapital għandhom imorru d f'id ma' trasparenza akbar u ma' titjib fil-miżuri għall-ġlieda kontra l-ħasil tal-flus, l-appoġġ finanzjarju għat-terroriżmu u l-frodi fiskali, speċjalment meta jkunu involuti ċentri finanzjarju offshore; Materja prima u Enerġija 73. Iqis li l-materja prima, b'mod partikulari r-riżorsi ta' l-enerġija, jistħoqqilhom konsiderazzjoni speċjali fl-aġenda kummerċjali ġdida ta' l-UE; 74. Iqis li, fid-dawl tal-ħtieġa l-oħra ta' ġlieda kontra l-bidla fil-klima permezz ta' imsieħba kummerċjali aktar sostenibbli, l-aċċess u l-użu ta' enerġija u ta' riżorsi hija kwistjoni ta' stipulazzjoni ta' regoli multilaterali li ma jaħdmux kontriehom ftehimiet bilaterali kummerċjali li jikkompetu għall-kundizzjonijiet ta' aċċess laktar favolorevoli; Akkwisti tal-Gvern 75. Iqis li l-livell għoli ta' ftuħ għall-akkwist pubbliku tas-swieq ta' l-UE fil-livelli kollha tal-gvern m'hux reċiprokat b'aċċess ugwali għall-fornituri mill-UE, b'mod partikolari għal SMEs, għal prodotti fi swieq barranin ta' akkwist pubbliku; 76. Jitlob lill-Kummissjoni sabiex tikseb impenji serji mill-parteċipanti l-oħrajn tal-WTO fil-Ftehima għall-Akkwisti tal-Gvern (GPA), fi ħdan in-neġozjati attwali tar-revizjoni ta' din il-ftehima; 77. Jenfassizza madankollu l-bżonn ta' livell ogħla ta' trasparenza u jitlob li l-Kummissjoni żżomm lura milli tagħmel talbiet eċċessivi fil-qasam ta' l-akkwist pubbliku, speċjalment fil-qasam ta' l-utilitajiet pubbliċi kulfejn dawn jistgħu joħolqu diffikultajiet għal pajjiżi li qegħdin jiżviluppaw; 78. Jinnota l-inizjattiva ta' ċerti Stati Membri sabiex tibbilanċja il-GPA favur l-SMEs; iħeġġeġ lill-Kummissjoni u lill-Kunsil, għalhekk, sabiex jinsistu biex fir-reviżjoni tal-ftehim mal-WTO dwar l-akkwist pubbliku tidħol klawsola li tippermetti li UE tagħti preferenza għall-SMEs fl-allokazzjoni ta' akkwisti pubbliċi abbażi tal-mudell ta' klawsoli li diġà japplikaw pajjiżi kbar oħrajn imsieħba f'dan il-ftehim, bħalma huma l-Istati Uniti u l-Ġappun; 79. Iqis li l-akkwist pubbliku għandu jagħmel parti wkoll minn kull neguzjati kummerċjali bilaterali u reġjunali li tidħol għalihom l-UE bl-iskop li s-swieq ta' l-akkwist pubbliku jinfetħu b'mod bilanċjat; Ir-rispett tar-regoli 80. Jenfasizza l-ħtieġa li tiġi żgurata konformità sħiħa mill-imsieħba kummerċjali ta' l-UE mar-regoli u lobbligi li jirriżultaw mis-sħubija tagħhom fil-WTO jew mill-ftehimiet bilaterali jew reġjonali ma' l-UE; jenfasizza l-importanza kruċjali għall-kredibilità u għall-effettività tas-sistema multilaterali tal-kummerċ li għandu l-mekkaniżmu tad-WTO biex isib soluzzjoni għall-kwistjonijiet (DSM); iħeġġeġ lill-Kummissjoni sabiex tħaddem dan il-mekkaniżmu kull darba li nuqqas ta' konformità mill-membri l-oħra taffettwa b'mod negattiv linteressi kummerċjali ta' l-UE u meta ma tkunx tista' tinstab soluzzjoni negozjata fi żmien raġonevoli; L-istrumenti tad-difiża tal-kummerċ 81. Jemmen li l-kisba ta' aktar liberalizzazzjoni tal-kummerċ jagħmilha aktar neċessarja li l-UE tħares ilkapaċità tagħha li tipproteġi lilha nnifisha minn prattiki kummerċjali inġusti; għalhekk iqis lill-Istrumenti għad-Difiża tal-Kummerċ (TDIs) bħala komponent indispensabbli għall-istrateġija ta' l-UE għall-kompetittività esterna; 82. Jieħu nota b'attenzjoni ta' l-inizjattiva tal-Kummissjoni li timpenja ruħha f'reviżjoni komprensiva tat-TDIs u t-tnedija ta' proċess ta' konsultazzjoni pubblika fuq il-bażi tal-Komunikazzjoni mill-Kummissjoni diġà msemmija dwar il-Green Paper għal konsultazzjoni pubblika; 83. Ifakkar li, kif jindika r-rapport fil-qosor tal-Kummissjoni "Evalwazzjoni ta' l-istrumenti għad-difiża talkummerċ ta' l-UE" ippreparat minn Mayor, Brown, Rowe u Maw LLP, u ppreżentat f'Diċembru 2005, dan listudji wasal għall-konklużjoni li "l-istatus quo huwa kemm raġjonevoli kif ukoll adegwat biex jindirizza linteressi tal-gruppi kollha tal-firmatarji" u għalhekk jaqbel mal-fehma li attwalment m'hemmx ħtieġa urġenti apparenti biex issir reviżjoni jew jinbidlu t-TDIs attwali tal-Komunità; 84. Ifakkar li bħalissa qed isiru negozjati fuq dixxiplini multilaterali li jikkonċernaw it-TDIs fi ħdan ilqafas tad-DDA; huwa jilqa' dawn in-negozjati, imma jiddispjaċih jara l-oppożizzjoni Amerikana għar-riformi tal-qafas tad-WTO għat-TDIs; jemmen li l-eskalazzjoni globali ta' l-użu tat-TDIs, b'mod partikulari minn pajjiżi industrijali avvanzati, teħtieġ regoli ġodda u aktar iebsa fil-livell tal-WTO sabiex tiġi żgurata t-tkomplija ta' kummerċ dinji ħieles u ġust; 85. Japprova l-idea li dawn l-istrumenti jiġu adattati għar-realtajiet ġodda ta' l-ekonomija globali, iżda jwissi kontra l-periklu li l-UE tiċċaħħad unilateralment milli tiddefendi ruħha hekk li ma tkunx tista' tiddefendi ruħha kontra prattiki kummerċjali inġusti f'kuntest internazzjonali li huwa kkaratterizzata mit-tixrid ta' dawn il-prattiki u l-użu intensiv, u spiss abbużiv, ta' miżuri ta' difiża tal-kummerċ minn pajjiżi terzi kontra importazzjonijiet mill-UE; 86. Jappoġġja l-isforzi tal-Kummissjoni sabiex timmonitorja l-applikazzjoni ta' miżuri ta' difiża tal-kummerċ minn pajjiżi terzi kontra importazzjonijiet mill-UE sabiex tirreaġixxi kontra abbużi possibbli u sabiex tipprovdi assistenza xierqa lill-kumpaniji milquta; Dwana 87. Jisħaq fuq l-importanza ta' ċerti regoli doganali u proċeduri għall-implimentazzjoni tajba ta' miżuri għall-politika kummerċjali; jemmen li għad-definizzjoni u l-applikazzjoni ta' regoli u proċeduri bħal dawn għandu jinstab bilanċ xieraq bejn kontroll effettiv u l-iffaċiltar ta' flussi kummerċjali; 88. Ifakkar li l-proċeduri ta' l-importazzjoni li huma kumplessi u ta' piż eċċessiv u li ħafna pajjiżi fiddinja ħafna drabi jimplimentaw isarrfu fi spejjeż kbar ta' tranżazzjoni għall-esportaturi ta' l-UE u huma ostakoli kbar għall-kummerċ; jappoġġja għalhekk l-isforzi tal-Kummissjoni biex tiffaċċja din il-kwistjoni, kemm fil-qafas multilaterali tan-negozjati tad-DDA dwar Faċilitazzjoni tal-Kummerċ, u kemm permezz ta' neguzjati bilaterali u reġjunali; 89. Jistieden lill-Kummissjoni u lill-Istati Membri biex jikkunsidraw bis-serjetà l-idea li jitwaqqaf servizz doganali unifikat ta' l-UE għal implimentazzjoni aktar effettiva tar-regoli u l-proċeduri doganali għat-territorju doganali kollu ta' l-UE; Rati tal-kambju 90. Jinnota li r-rati tal-kambju huma fattur maġġuri fl-iżvilupp tal-kummerċ internazzjonali; jitlob lill-Kummissjoni sabiex tagħmel proposti konkreti għall-miżuri li għandhom jittieħdu meta jkun hemm rati talkambju li jistgħu jippreġudikaw il-kompetittività ta' l-UE u sabiex jikkunsidraw il-possibilità li miżuri bħal dawn jidħlu fir-reviżjoni li se ssir tat-TDIs ta' l-UE; Kwistjonijiet istituzzjonali 91. Jemmen li l-kredibbiltà u l-effikaċja tal-politika komuni kummerċjali, bħala strument tal-kompetittività ta' l-UE, jiġu affetwati ħażin bin-nuqqas ta' leġittimità ta' din il-politika minħabba n-nuqqas ta' involviment tal-Parlament; 92. Jiddeplora l-fatt li leġiżlazzjoni kummerċjali importanti, bħal dik li tinvolvi t-TDIs, għadha ma tidħolx fl-ambitu tal-proċedura ta' kodeċiżjoni u li għad hemm inċertezza dwar kemm hija applikabbli l-proċedura ta' kunsens rigward l-FTAs; jistieden lill-Istati Membri sabiex jirriżolvu din is-sitwazzjoni xejn sodisfaċenti malajr kemm jista' jkun billi jwettqu r-riformi istituzzjonali neċessarji u, partikolarment, billi jimplimentaw id-dispożizzjonijiet dwar il-kummerċ internazzjonali tat-Trattat li jistabbilixxi l-Kostituzzjoni Ewropea; 93. Jitlob lill-Kummissjoni u lill-Kunsill biex iżżomm lill-Parlament dejjem infurmat, kif ukoll involut, f'kull inizjattiva ġdida li tittieħed bħala segwitu għall-komunikazzjoni "Ewropa Globali"; * * * 94. Jagħti istruzzjonijiet lill-President tiegħu sabiex jgħaddi din ir-riżoluzzjoni lill-Kunsill u lill-Kummissjoni, u lill-gvernijiet u l-parlamenti ta' l-Istati Membri, lill-pajjiżi kandidati għall-adeżjoni u lill-pajjiżi kandidati. [1] Testi Adottati, P6_TA(2006)0388. [2] Testi Adottati, P6_TA(2006)0450. [3] ĠU C 293E, 2.12.2006, p. 155. [4] Testi Adottati, P6_TA(2006)0419. [5] ĠU C 298E, 8.12.2006, p. 235. [6] ĠU C 233E, 28.9.2006, p. 103. [7] ĠU C 193E, 17.8.2006, p. 110. [8] Dokument tal-Kunsill 7775/1/06. [9] ĠU C 291E, 30.11.2006, p. 321. [10] Testi Adottati, P6_TA(2006)0325. --------------------------------------------------